CELEX: 62009TN0446
Language: el
Date: 2009-11-09 00:00:00
Title: Υπόθεση T-446/09: Προσφυγή που ασκήθηκε στις 9 Νοεμβρίου 2009 — Escola Superior Agrária de Coimbra κατά Επιτροπής

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/39
            
         Προσφυγή που ασκήθηκε στις 9 Νοεμβρίου 2009 — Escola Superior Agrária de Coimbra κατά Επιτροπής
   (Υπόθεση T-446/09)
   2010/C 37/54
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Escola Superior Agrária de Coimbra (Bencanta, Πορτογαλία) (εκπρόσωπος: J. Pais do Amaral, δικηγόρος)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   
               —
            
            
               Να ακυρωθεί η απόφαση της Επιτροπής D(2009)224268, της 9ης Σεπτεμβρίου 2009.
            
         
               —
            
            
               Να καταδικασθεί η Επιτροπή στα δικαστικά έξοδα.
            
         
      Λόγοι ακυρώσεως
   
   Έλλειψη αιτιολογήσεως της απαιτήσεως επιστροφής του ποσού που αναφέρεται στο σημείο 8 της από 12 Αυγούστου 2009 επιστολής.
   Παράβαση των παραγράφων 21.2 και 22 των Τυποποιημένων Διατάξεων Διοικητικού Χαρακτήρα ως προς τα λοιπά ποσά, εφόσον υπήρξε πίνακας του χρόνου τον οποίο ανάλωσαν για το πρόγραμμα οι διάφοροι παρεμβαίνοντες, με μνεία του προσώπου που τον ανάλωσε και με ρητή μνεία του αναλωθέντος κλάσματος χρόνου, και δεδομένου ότι ο καταγεγραμμένος σ’ αυτόν τον πίνακα χρόνος είναι πραγματικός.
   Πλάνη περί τις πραγματικές προϋποθέσεις, διότι η διοίκηση μπορεί να ενεργήσει μόνο εφόσον είναι βέβαιη ότι τα πραγματικά στοιχεία είναι αληθή· η αμφιβολία της διοικήσεως για το αν ο προκύπτων από τα timesheets χρόνος αναλώθηκε ή όχι δεν αρκεί, διότι η Επιτροπή φέρει το βάρος της αποδείξεως.
   Πλάνη περί τις προϋποθέσεις, διότι από κανένα γραπτό κείμενο δεν προκύπτει η υποχρέωση να χρησιμοποιείται κάποιο συγκεκριμένο σύστημα καταγραφής του χρόνου εργασίας πέραν της προαναφερθείσας καταγραφής στα timesheets· δεν είναι επιτρεπτό η Επιτροπή, ενώ η σύμβαση βρίσκεται στο στάδιο της εκτελέσεως και δεν είναι πλέον δυνατή η μεταβολή διαδικασίας με την καταγραφή σε προϋπάρχον υπόθεμα, προς επικύρωση των timesheets, του αναλωθέντος χρόνου, να απαιτεί παραπάνω από ό,τι είχε αποφασίσει ή από ό,τι συνομολογήθηκε. Πέραν τούτου, είναι δυσανάλογη η απαίτηση φωτογραφικής καταγραφής του αναλωθέντος χρόνου.
   Η προσβαλλόμενη πράξη παραβιάζει τις αρχές της καλής πίστεως, της δικαιολογημένης εμπιστοσύνης, της διαφάνειας, της αναλογικότητας, του ευλόγου μέτρου και της χρηστής διοικήσεως, διότι οι κανόνες περί καταγραφής του χρόνου είναι νέοι· πράγμα άλλωστε που επιρρωννύεται από το γεγονός ότι οι κανόνες αυτοί προκύπτουν ρητώς και σαφώς από μεταγενέστερες εκδόσεις του επιδίκου προγράμματος.
   Πλάνη περί την εκτίμηση των πραγματικών περιστατικών, καθ’ όσον η έκταση και το περιεχόμενο της απαιτηθείσας επιστροφής είναι δυσανάλογα προς το περιεχόμενο και τη φύση των πλημμελειών που φέρεται ότι διαπιστώθηκαν, δεδομένου ότι δεν ήταν δυνατόν να επιτευχθούν τα αποτελέσματα που αντικατοπτρίζονται σε μια κατάταξη στη 10η περίπου θέση μεταξύ 200 περίπου προγραμμάτων χωρίς να αναλωθεί χρόνος αισθητά περισσότερος από το πράγματι καταβαλλόμενο ποσό (αφού αφαιρεθεί το ποσό του οποίου απαιτείται η επιστροφή).